**Kritériá prijímacieho konania žiakov** **do 1. ročníka**

**pre školský rok 2022/2023**

**Študijný odbor: 7902 J - gymnázium**

**EDUID školy: 100011435**

# Všeobecné podmienky prijímacieho konania

Prijímacie konanie prebieha v zmysle zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 415/2021 Z. z. MŠVVaŠ SR, ktorý upravuje priebeh a organizáciu prijímacieho konania pre školský rok 2022/2023.

**Prvý termín prijímacieho konania:** 2. máj 2022

**Druhý termín prijímacieho konania:** 9. máj 2022

**Plánovaný počet žiakov na prijatie do 1. ročníka je 83.**

1. Podľa školského vzdelávacieho programu „Progres – edukácia – adaptácia – komunikácia (P.E.A.K.)“ je vzdelávanie v škole bez zamerania. Profilácia bude umožnená žiakom v treťom a štvrtom ročníku systémom rozširujúcich a voliteľných predmetov.
2. Anglický jazyk je zameraný na povinnú maturitnú skúšku na úrovni B2 SERR. Druhý cudzí jazyk si žiaci vyberajú z ponuky: francúzsky jazyk, nemecký jazyk, ruský jazyk a španielsky jazyk.
3. Škola do prijímacieho konania zaradí uchádzačov základných škôl len po predložení nižšie uvedených dokumentov v termíne **do 20. marca 2022**:
4. prihláška na štúdium na strednej škole (elektronicky alebo v listinnej podobe), ktorú overí riaditeľ ZŠ (alebo priložením kópií vysvedčení),
5. príloha k prihláške - kópie diplomov alebo certifikáty, ktoré preukazujú umiestnenie žiaka v predmetovej olympiáde alebo súťaži,
6. potvrdenia o zmenenej pracovnej schopnosti.

Uchádzači, ktorí sa zo závažných dôvodov nemôžu zúčastniť na prijímacej skúške, sú povinní predložiť riaditeľke školy **doklady o príčine neúčasti najneskôr do 8:00 hod. v deň konania skúšky.**

Prihláška na štúdium je povinná. Ostatné podklady nie sú povinné, ale ak uchádzač nepredloží doklad, škola mu nepridelí príslušné body. Tým uchádzač stráca nárok na zohľadnenie nezdokladovaných výsledkov ani po dodatočnom zdokladovaní.

# Postupy pri prijímaní

Škola pri prijímaní na štúdium zohľadňuje:

### Výsledky prijímacích skúšok

1. Prijímacie skúšky sa budú robiť prezenčne v priestoroch školy z profilových predmetov určených MŠVVaŠ SR zo slovenského jazyka a literatúry a z matematiky. Prijímacia skúška sa bude konať formou testu, každý test bude trvať 60 minút a úlohy budú vybraté z ISCED 2.
2. Za výsledky na prijímacích skúškach môže žiak získať **maximálne** **200 bodov**: zo slovenského jazyka a literatúry maximálne 100 bodov a z matematiky maximálne tiež 100 bodov.

* ***Žiak úspešne vykoná prijímaciu skúšku z predmetu, ak získa aspoň 20 bodov.***
* ***Žiak úspešne vykoná prijímaciu skúšku, ak vykoná úspešne prijímaciu skúšku z každého predmetu.***

### Výsledky štúdia na ZŠ

1. Za študijné výsledky na ZŠ môže žiak získať **maximálne 200 bodov**.

Pri rozhodovaní o prijatí sa bude brať do úvahy priemerný prospech dosiahnutý v základnej škole (max. 100 bodov), výsledky dosiahnuté v testovaní T9 z matematiky (max. 50 bodov), v testovaní T9 zo slovenského jazyka (max. 50 bodov).

Body za prospech v základnej škole sa vypočítajú zo všetkých známok koncoročnej klasifikácie v 6., 7. a 8. ročníku a z klasifikácie za 1. polrok v 9. ročníku. Maximálny počet bodov za prospech je 100 bodov. Za každú stotinu priemerného prospechu nad 1,00 stráca uchádzač 0,5 bodu.

Body za testovanie T9 z matematiky a zo slovenského jazyka sa prepočítajú z príslušnej hodnoty v percentách na body, za každé stratené percento stráca uchádzač 0,5 bodu z celkového počtu 50 bodov.

1. Ak školský vzdelávací program základnej školy, ktorú žiak navštevoval, určuje hodnotenie žiakov tak, že do šk. roku 2020/2021 nemajú na vysvedčení dostatočný počet známok, lebo niektorý predmet bol hodnotený slovne alebo slovom „absolvoval“, do priemeru sa zarátava známka z najbližšej predchádzajúcej klasifikácie (napr. známka za 1. polrok). Pre prvý polrok šk. roka 2021/2022 sa predmet hodnotený slovom „absolvoval“, „aktívne absolvoval“ nebude zahŕňať do výpočtu priemerného stupňa klasifikácie.
2. Ak bol uchádzač hodnotený z niektorých predmetov slovným hodnotením, prevod slovného hodnotenia na známky sa uskutoční v zmysle Metodického pokynu č. 22/2O11 na hodnotenie žiakov základnej školy. V prípade potreby škola požiada o spoluprácu pri prevode dotknutú základnú školu.

### Prijatie bez prijímacej skúšky

1. Ak uchádzač v testovaní T9 dosiahol najmenej 90 % v každom vyučovacom predmete samostatne, nebude konať prijímaciu skúšku.
2. Uchádzačovi bude pridelený maximálny počet bodov za prijímaciu skúšku (200 bodov).
3. Uchádzačovi sa **do konečného výsledku** prijímacieho konania **prirátajú** body za výsledky štúdia na ZŠ, výsledky súťaží a mimoškolských aktivít a výsledky vlastného kritéria strednej školy.
4. Riaditeľka školy rozhodne a odošle uchádzačovi rozhodnutie o prijatí najneskôr 18. 5. 2022.

**Výsledky súťaží a mimoškolských aktivít**

1. Za výsledky v mimoškolských súťažiach môže žiak získať **maximálne 80 bodov**.
2. Škola si cení cieľavedomých uchádzačov s osobnými ambíciami, ktorí popri štúdiu na ZŠ preukázali trvalý záujem aj o iné aktivity ako školské povinnosti a dosiahli v nich pozoruhodné výsledky. Škola bude zohľadňovať nasledovné súťaže:
3. Predmetové olympiády z MAT, BIO, CHE, FYZ, DEJ, GEG, SJL, ANJ, 2CJ, súťaž Hviezdoslavov Kubín, Pytagoriáda a iné  súťaže v prednese poézie a prózy.
4. Pri prijímacom konaní sa zohľadňujú výsledky v súťažiach a mimoškolských aktivitách v 7., 8. a 9. ročníku tak, že:
5. za umiestnenie na prvom až treťom mieste v školskom kole získa žiak **1 bod**,
6. za umiestnenie na prvom postupovom kole (okresné kolo, obvodové kolo) získa žiak:
   1. 1. miesto – **10 bodov**
   2. 2. miesto – **5 bodov**
   3. 3. miesto – **3 body**
   4. úspešný riešiteľ – **2 body**,
7. za účasť na druhom postupovom kole (krajské kolo) získa žiak **20 bodov,**
8. za účasť na ďalšom postupovom kole (celoslovenské kolo) získa žiak **40 bodov,**
9. za športovú súťaž alebo športovú výkonnosť na Majstrovstvách Slovenska v olympijských športoch s umiestnením na prvých troch miestach, alebo zaradenie žiaka do reprezentačného tímu sa započíta žiakovi **40 bodov,**
10. započítava sa jedno najlepšie umiestnenie v tej istej olympiáde alebo súťaži.

Kópiu dokladu o umiestnení žiaka v súťaži odporúčame priložiť k prihláške na prijímacie skúšky. Musí obsahovať: meno a priezvisko, dátum udelenia diplomu, pečiatku a podpis organizátora, na rube musí byť potvrdená pečiatkou ZŠ a podpisom riaditeľa. Žiak sa môže preukázať viacerými diplomami (z rôznych súťaží).

**Vlastné kritérium strednej školy**

* + 1. Za riešenie korešpondenčných seminárov organizovaných Gymnáziom Leonarda Stöckela v školskom roku 2021/2022 každému uchádzačovi bude pridelený príslušný počet bodov podľa umiestnenia v súťaži z celkového maximálneho počtu nasledovne:
* Korešpondenčný seminár z chémie **max. 40 bodov**
* Anglická univerziáda **max. 40 bodov**
* Korešpondenčný seminár v nemeckom jazyku **max. 40 bodov**

### Ďalšie podmienky prijatia

Zoznam uchádzačov podľa výsledkov prijímacieho konania bude určený súčtom bodov pridelených bodov za jednotlivé zložky podmienok prijímacieho konania.

1. Riaditeľka školy vydá rozhodnutie o prijatí žiaka, ak:
   1. úspešne vykonal prijímaciu skúšku v poradí podľa výsledkov prijímacích skúšok (pri ponechaní rezervy na študentov, ktorých neúčasť na prijímacích skúškach bola ospravedlnená).
2. Pri rovnosti bodov je uprednostnený žiak:
   1. ktorý má zmenenú pracovnú schopnosť (§ 67 ods. 3 zákona č. 245/2008 Z. z.),
   2. uchádzač so špeciálnymi výchovno-vzdelávacími potrebami,
   3. žiak, ktorý dosiahol lepšie výsledky z prijímacej skúšky z matematiky,
   4. žiak, ktorý dosiahol lepšie výsledky z prijímacej skúšky zo slovenského jazyka a literatúry,
   5. žiak, ktorý má vyšší počet bodov za vlastné kritérium strednej školy,
   6. ak budú všetky kritériá rovnaké, o prijatí rozhodne prijímacia komisia na základe

pohovoru so žiakmi.

# Spoločné ustanovenia o prijímacích skúškach

1. Žiak je vylúčený z prijímacích skúšok, ak:
   1. sa nezúčastní na písomných prijímacích skúškach a do začiatku skúšok osobne, poštou alebo telefonicky jeho zákonný zástupca alebo iná relevantná osoba nepožiada o ospravedlnenie neprítomnosti (§ 66 ods. 9 zákona 245/2008 Z. z.). Akceptujú sa zdravotné dôvody alebo vis major,
   2. pri písomných skúškach používa nepovolené pomôcky alebo aktívne komunikuje s iným žiakom,
   3. neodovzdá písomnú prácu podľa pravidiel vyhlásených dozor konajúcim pedagógom.
2. O obsadení rezervovaných miest sa rozhodne do 3 dní po termíne skúšok, ktoré absolvovali ospravedlnení záujemcovia.
3. Rozhodnutie je platné, ak:
4. zákonný zástupca neplnoletého uchádzača písomne potvrdí strednej škole prijatie na vzdelávanie **najneskôr do troch pracovných dní (do 23. mája 2022)** od termínu zverejnenia výsledkov prijímacieho konania (18. mája 2022),
5. žiak úspešne ukončí príslušný ročník štúdia na základnej škole.
6. V prípade nesplnenia ktorejkoľvek z týchto podmienok rozhodnutie stráca platnosť.

### Vydávanie rozhodnutí a zápis žiakov na štúdium

1. Na základe pridelených bodov bude spracovaný anonymizovaný poradovník uchádzačov, ktorí budú identifikovateľní kódom. Výsledky podľa § 68 ods. 1 budú zverejnené na presklených dverách školy od parkoviska a na webovom sídle školy [www.gymlsbj.sk](http://www.gymlsbj.sk) dňa 18. mája 2022.
2. Uchádzači budú prijímaní postupne podľa umiestnenia v poradovníku.
3. Zápis uchádzačov na štúdium – **potvrdenie o nastúpení na štúdium** musia zaslať uchádzači do 23. mája 2022.
4. Zákonný zástupca neplnoletého uchádzača, ktorý dostane rozhodnutie **o neprijatí pre nedostatok miesta** a má naďalej záujem o štúdium na Gymnáziu Leonarda Stöckela, **podá odvolanie proti rozhodnutiu v lehote do 5 dní** odo dňa doručenia rozhodnutia o neprijatí.
5. V prípade, že zákonný zástupca prijatého žiaka nezašle potvrdenie o nastúpení žiaka na štúdium najneskôr 23. mája 2022, a tým sa uvoľní miesto, budú autoremedúrou (zmenou rozhodnutia o neprijatí na rozhodnutie o prijatí) vybavené odvolania v poradí podľa poradovníka (výsledkov prijímacieho konania).
6. Na žiakov, ktorí **nepodajú odvolanie proti rozhodnutiu o neprijatí,** sa pozerá tak, že sa rozhodli pre štúdium na inej škole a o štúdium na Gymnáziu Leonarda Stöckela **už nemajú záujem.**

### Prijímanie žiakov so ŠVVP

1. Žiaci so ŠVVP budú mať vytvorené špecifické podmienky podľa charakteru ŠVVP za predpokladu, že rodič/zákonný zástupca predloží:
   1. Žiadosť o úpravu podmienok na základe správy z psychologického a špeciálno-pedagogického vyšetrenia z poradenského zariadenia, v ktorom je žiak vedený.
   2. Správu z poradenského zariadenia s odporúčaniami na  úpravu podmienok.
   3. Žiaci so ŠVVP predkladajú príslušnú dokumentáciu spolu s prihláškou. **Pokiaľ uvedené dokumenty nebudú priložené k prihláške na štúdium, škola nebude môcť obsahovo a organizačne vytvoriť podmienky na prijímanie podľa ŠVVP**. Podmienky budú vytvorené len v rozsahu, ktorý vyplýva z predloženej dokumentácie.

# Záverečné ustanovenia

Kritériá boli odporučené pedagogickou radou (§ 65 ods. 2, 3 zákona 245/2008 Z. z.) 27. 01. 2022.

Kritériá boli predložené rade školy, ktorá ich berie na vedomie.

Všetky informácie o prijímacích skúškach podáva riaditeľka školy, č. t. 054 4722781 .

Kritériá prijímacieho konania aj s prílohami sú na [www.gymlsbj.sk](http://www.gymlsbj.sk).

V Bardejove 27. januára 2022 Mgr. Alena Gombošová

riaditeľka školy